[ca] Introducció: Actualment el mal ús de les lents de contacte ocasiona en un gran nombre d'usuaris diverses complicacions oculars. A continuació, posarem de manifest l'estudi realitzat, mitjançant la revisió bibliogràfica i l'anàlisi d'aquestes complicacions oculars, a diversos usuaris de lents de contacte. Objectiu: Realitzar una anàlisi sobre la prevalença de les complicacions oculars, que podem trobar associades a un ús inadequat de les lents de contacte. Mètodes: S'ha realitzat una recerca bibliogràfica, sobre els articles més recents relacionats amb la utilització inadequada de les lents de contacte i les possibles complicacions oculars derivades. En segon lloc, s'ha realitzat un treball de camp, mitjançant una enquesta elaborada amb google forms a diversos usuaris sobre el coneixement general de les complicacions oculars i les seves pròpies experiències davant d'alguna complicació ocasionada per l'ús inadequat de les lents de contacte i distribuïda a través de contactes i xarxes socials. Resultats: En total, hem rebut 96 respostes de l'enquesta realitzada. Els participants tenien edats compreses entre 19 i 60 anys (mitjana 25), amb un 78,1% de sexe femení. El 43,8% eren usuaris de lents de silicona-hidrogel. Un 37,5% dels participants havien patit una o més complicacions oculars degudes a l'ús de lents de contacte, sense que la seva experiència amb complicacions resultés en un compliment millor de les instruccions d'ús i cura de les mateixes (p=0,299). Conclusions: El compliment en l'ús i la cura de les lents de contacte no es troba relacionat amb l'historial de complicacions prèvies, cosa que és rellevant a l'hora de desenvolupar estratègies per millorar-ne el compliment.

[en] Introduction: Currently the misuse of contact lenses causes various ocular complications in a large number of users. Next, we will highlight the study carried out, by means of the bibliographic review and the analysis of these ocular complications, on various contact lens users. Objective: To carry out an analysis on the prevalence of ocular complications, which we can find associated with an inappropriate use of contact lenses. Methods: A bibliographic search was carried out on the most recent articles related to the inappropriate use of contact lenses and the possible derived ocular complications. Secondly, a field work has been carried out, through a survey carried out with google forms to various users about the general knowledge of ocular complications and their own experiences in the face of any complication caused by the inappropriate use of contact lenses and distributed to through contacts and social networks. Results: In total, we received 96 answers to the survey. The participants were between 19 and 60 years old (median 25), with 78.1% female. Of them, 43.8% were users of silicone-hydrogel lenses. More than one third (37.5%) of the participants had suffered one or more ocular complications due to the use of contact lenses, without their experience with complications resulting in better compliance with the instructions for use and care (p = 0.299). Conclusions: Compliance in the use and care of contact lenses is not related to the history of previous complications, which is relevant when developing strategies to improve compliance.